

RĪGAS DOMES IZGLĪTĪBAS, KULTŪRAS UN SPORTA DEPARTAMENTS

# SPORTA UN JAUNATNES PĀRVALDE

Krišjāņa Valdemāra iela 5, Rīga, LV - 1010, tālrunis 67026816, e-pasts iksd.sportjaun@riga.lv

## NOLIKUMS

Rīgā

12.01.2023. Nr. DIKS-23-6-nos

**Rīgas Vokālās mūzikas konkursa “Balsis 2023” nolikums**

### I. Vispārīgie jautājumi

1. Šis nolikums izstrādāts, pamatojoties uz Valsts izglītības satura centra (turpmāk - VISC) nolikumuVokālās mūzikas konkurss “Balsis 2023”, kas apstiprināts ar VISC 2022. gada 3.oktobra rīkojumu Nr.4.1-07/94, un nosaka kārtību, kādā norisinās Rīgas valstspilsētas pašvaldības iestāžu (turpmāk – Iestādes) mūzikas interešu izglītības programmu izglītojamo (turpmāk – Dalībnieki) vokālās mūzikas konkurss “Balsis 2023” (turpmāk – Konkurss).
2. Konkursa mērķis ir veicināt Dalībnieku pašizpausmi un kompetences mūzikā, iesaistoties Dziesmu un deju svētku tradīcijas saglabāšanā un kopšanā.
3. Konkursa uzdevumi:

3.1.sekmēt bērnu un jauniešu nacionālo identitāti, apzinot sava kultūrvēsturiskā novada tautas dziesmu mantojumu un padziļinot zināšanas par latviešu tautas dziesmu, apgūstot mākslinieciski augstvērtīgu repertuāru;

3.2.attīstīt un kopt vokālo ansambļu muzicēšanas tradīcijas, nodrošinot iespējas uzstāties, pilnveidot skatuves pieredzi un akustiskās muzicēšanas prasmi;

3.3.veicināt bērnu un jauniešu vokālo ansambļu radošo darbību Rīgas pilsētā, atbalstot bērnu un jauniešu nepieciešamību izteikt un apliecināt sevi mūzikas mākslā;

1. 4.novērtēt Dalībnieku sniegumu un izvirzīt Konkursa II kārtai.
2. Konkursu organizē Rīgas domes Izglītības un kultūras sporta departamenta (turpmāk – Departaments) Sporta un jaunatnes pārvalde (turpmāk – Pārvalde) sadarbībā ar Bērnu un jauniešu centra “Laimīte” Rīgas Interešu izglītības metodisko centru (turpmāk – Centrs).
3. Atbildīgā par Konkursa norisi Centra galvenā speciāliste Arta Grīna, tālrunis 29557442, e-pasts agrina@edu.riga.lv

**II. Konkursa norises vieta, laiks un dalībnieki**

1. Konkurss notiek divās kārtās**:**

6.1.Konkursa I kārta Rīgas rajonos/priekšpilsētās notiek:

6.1.1. Vidzemes priekšpilsētas B grupai 2023.gada 7.februārī plkst.15.00 Rīgas

Juglas vidusskolā, Skrudalienas ielā 1, Rīgā,

6.1.2. Kurzemes rajona un Zemgales priekšpilsētas B grupai 2023.gada 8.februārī plkst.15.00 Pārdaugavas Bērnu un jauniešu centrā “Altona”, Altonavas ielā 6, Rīgā,

6.1.3. Centra un Ziemeļu rajonu, Latgales priekšpilsētas B grupai 2023.gada

9.februārī plkst. 15.00 Bērnu un jauniešu centrā “Laimīte”, Sarkandaugavas ielā 24, Rīgā,

6.1.4. Visu rajonu un priekšpilsētu A grupai 2023.gada 10.februārī plkst.15.00 Bērnu un jauniešu centrā “Rīgas Skolēnu pils”, Krišjāņa Barona ielā 99, Rīgā;

1. 2.Konkursa II kārta notiek Bērnu un jauniešu centrā “Rīgas Skolēnu pils”, Krišjāņa Barona ielā 99, Rīgā:

6.2.1. A grupa 2023.gada 2. martā, plkst.14.00, 6.2.2. B grupa 2023.gada 3. martā, plkst.14.00.

1. Konkursā piedalās Iestāžu vokālā žanra mazie mūzikas kolektīvi un bērnu vokālie ansambļi, sākot ar vokālo duetu (jaunākajā grupā), trio (vidējā un vecākajā grupā) līdz ansamblim, kura sastāvā ir ne vairāk kā 12 dalībnieki (turpmāk – Vokālie ansambļi).
2. Vokālo ansambļu iedalījums grupās:

8.1.A grupa – vispārējās izglītības iestāžu ar padziļinātu mūzikas apmācību, interešu izglītības iestāžu, interešu izglītības programmās iesaistītie profesionālās ievirzes mūzikas izglītības iestāžu un kultūras iestāžu Vokālie ansambļi;

8.2.B grupa – vispārējās izglītības iestāžu Vokālie ansambļi.

1. Vokālo ansambļu Dalībnieku vecuma grupas:

9.1.jaunākā grupa (1.-4. klase);

9.2.vidējā grupa (5.-9. klase);

1. 3.vecākā grupa (10.-12. klase) un interešu izglītības iestāžu audzēkņi līdz 25 gadu vecumam).
2. Vokālos ansambļus var komplektēt arī no dažāda vecuma grupu Dalībniekiem. Piederību pie kādas no minētajām vecuma grupām nosaka pēc Dalībnieku vecuma pārsvara principa.
3. Dalībnieki var būt tikai attiecīgās Iestādes izglītojamie.
4. Piedaloties Konkursā, iesaistītās personas dod savu piekrišanu veikt personu datu apstrādi, vienlaikus ļaujot paust savu vēlmi nepubliskot personas datus. Fotogrāfijas un/vai video attēli var tikt publicēti Departamenta un Centra tīmekļvietnēs (tajā skaitā uzglabāti publiskās pieejamības arhīvā), drukātajos izdevumos, TV ierakstos, tiešraidē.

**III. Konkursa repertuārs un dalības nosacījumi**

1. Konkursa I un II kārtai Vokālie ansambļi sagatavo trīs dziesmas:
	1. viena no tām ir Vidzemes novada latviešu tautas dziesma/apdare *a cappella*;
	2. divas dziesmas (atbilstoši katrai vecuma grupai) – pēc brīvas izvēles, latviešu autora oriģināldziesma vai latviešu tautas dziesmas apdares, kurās izmantoti mūsdienīgi izteiksmes līdzekļi *a cappella* vai klavieru pavadījumā.
2. Dziesmās *a cappella* var tikt izmantoti mūzikas instrumenti bez noteikta skaņu augstuma.
3. Vokālā ansambļa kopējā priekšnesuma hronometrāža trim dziesmām nedrīkst pārsniegt 10 minūtes.
4. Visām trim Konkursa dziesmām ir jābūt latviešu valodā un tekstam jāatbilst Dalībnieku vecuma grupai.
5. Konkursā var būt izpildīti komponistes Lauras Jēkabsones jaundarbi ar dzejnieka Imanta Ziedoņa tekstiem, kas pieejami VISC, rakstot e-pastu Antrai Strikaitei:

antra.strikaite@visc.gov.lv:

* 1. jaunākā vecuma grupai dziesma “Vārdu vārti”;
	2. vidējā vecuma grupai dziesma “Maldugunis” un “Viegli”;
	3. vecākajai grupai dziesma “Dod man zilu lakatiņu”.
1. KonkursaII kārtā no sagatavotā repertuāra Vokālie ansambļi izpilda divas dziesmas, vienai no tām jābūt *a cappella* latviešu tautas dziesmai/apdarei. Pēc vērtēšanas komisijas lūguma var tikt izpildīta trešā dziesma.
2. Konkursā jaunākā grupa visas dziesmas dzied divbalsīgi, vidējā grupa – trīsbalsīgi vai vairākbalsīgi, vecākā grupa – trīsbalsīgi vai vairākbalsīgi.
3. Ja jaunākās vecuma grupas Vokālajā ansamblī dzied tikai 1. klases izglītojamie, visas dziesmas var tikt izpildītas unisonā, bet tad Vokālais ansamblis piedalās tikai Konkursa I kārtā un uz Konkursa II kārtu netiek virzīts.
4. Vokālais ansamblis Konkursā uzstājas akustiskā veidā, neizmantojot skaņu pastiprinošas iekārtas. Pavadījumam var izmantot tikai akustiskos instrumentus, tos var spēlēt Vokālā ansambļa vadītājs.
5. Vokālā ansambļa uzstāšanās laikā Dalībnieki nedrīkst izmantot nošu materiālus.
6. Konkursa laikā Vokālā ansambļa vadītājs/skolotājs nedrīkst diriģēt un dziedāt līdzi.
7. Vokālā ansambļa vadītājs savlaicīgi sagatavo pieteiktā repertuāra nošu materiālu trīs eksemplāros, kuru pirms uzstāšanās iesniedz žūrijai, pretējā gadījumā priekšnesums netiek vērtēts. Priekšnesums netiek vērtēts arī gadījumā, ja izpildāmais repertuārs neatbilst iesniegtajam nošu pierakstam.
8. Uz iesniegtā nošu materiāla jābūt rakstītam dziesmas nosaukumam, komponista vai apdares veidotāja vārdam, uzvārdam un teksta autora vārdam, uzvārdam.
9. Lai veicinātu jauna, mākslinieciski augstvērtīga Vokālo ansambļu repertuāra popularizēšanu, viens nošu eksemplārs paliek Centrā. Pārējos nošu eksemplārus pēc Konkursa (Konkursa dienā) var saņemt atpakaļ Konkursa norises vietā.
10. I kārtas pieteikumu dalībai Konkursā aizpilda Vokālā ansambļa vadītājs līdz 2023. gada 31.janvārim tiešsaistes anketā:https://forms.office.com/r/U8zjg9iHQp.

**IV. Konkursa vērtēšanas noteikumi un rezultātu paziņošana**

1. Konkursa I kārtu vērtē Centra izveidota vērtēšanas komisija (turpmāk – Komisija).
2. Vokālo ansambļu priekšnesumu vērtē 10 punktu skalā ar maksimālo vērtējumu 50 punkti (Pielikums), piešķirot augstākās, I, II, III pakāpes diplomus vai Pateicības par piedalīšanos.
3. Komisija izvirza dalībai II kārtā Vokālos ansambļus katrā vecuma grupā no A un B grupām, kuri saņēmuši lielāko punktu skaitu attiecīgajā rajonā/ priekšpilsētā. Balstoties uz Konkursa I kārtas rezultātiem, Komisija uz II kārtu izvirza ne vairāk kā 18 Vokālos ansambļus no A grupas un ne vairāk kā 18 no B grupas.
4. Komisijas lēmums ir galīgs un neapstrīdams.
5. Konkursa II kārtu vērtē VISC izveidota vērtēšanas komisija, saskaņā ar VISC nolikumu (https://www.visc.gov.lv/lv/muzika), pēc tās ieteikuma Vokālajiem ansambļiem tiks dota iespēja piedalīties VI Mākslas un mūzikas festivālā “Toņi un pustoņi” 2023.gada 3.jūnijā Kultūras pilī “Ziemeļblāzma”, Rīgā.
6. Konkursa rezultātu paziņošana:
	1. katras Konkursa dienas noslēgumā;
	2. I kārtas rezultātu protokols un dalībai II kārtā izvirzīto Vokālo ansambļu saraksts 2023. gada 14. februārī tiek publicēts Centra tīmekļvietnē www.intereses.lv.

Rīgas domes Izglītības, kultūras un sporta departamenta Sporta un jaunatnes pārvaldes

priekšniece, direktora vietniece D.Vīksna

Juhņēviča 67181333

Pielikums

Rīgas domes Izglītības, kultūras un sporta departamenta

Sporta un jaunatnes pārvaldes nolikumam “Rīgas Vokālās mūzikas konkursa “Balsis 2023” nolikums”

### Rīgas Vokālās mūzikas konkursa “Balsis 2023” vērtēšanas kritēriji

Vokālo ansambļu sniegums tiek vērtēts 10 punktu skalā pēc šādiem kritērijiem:

|  |  |  |  |  |  |
| --- | --- | --- | --- | --- | --- |
| **N.** **p.k.** | **Vērtējuma kritēriji (punkti 1-10)** | **1.****dziesma** | **2.** **dziesma** | **3.** **dziesma** | **Vidējais punktu skaits** |
| 1. | Mākslinieciskais sniegums (satura atklāsme, frāzējums, temps, agoģika, dinamika)  |   |   |   |   |
| 2. | Tehniskais sniegums (intonācija, ritms, dikcija, nošu teksta atbilstība partitūrai)  |   |   |   |   |
| 3. | Vokālā kultūra   |   |   |   |   |
| 4. | Stila izjūta (interpretācija, izpildījuma atbilstība izvēlētās dziesmas stilistikai) |   |   |   |   |
| 5. | Kopiespaids (priekšnesuma pasniegšanas veids, vizuālais noformējums) |   |   |   |   |
|   | **Kopējā punktu summa:** |   |   |    |    |

Vērtējumu skala:

10 – izcili, 9 – teicami, 8 – ļoti labi, 7 – labi, 6 – gandrīz labi, 5 – viduvēji, 4 – apmierinoši, 3 – vāji, 2 un 1 – ļoti vāji Punktu skaidrojums:

|  |  |
| --- | --- |
| **Punkti** | **Vērtējums** |
| 45,00 – 50,00 | Augstākā pakāpe |
| 40,00 – 44,99 | I pakāpe |
| 35,00 – 39,99 | II pakāpe |
| 30,00 – 34,99 | III pakāpe |
| 25,00 – 29,99 | Pateicība par piedalīšanos |

Rīgas domes Izglītības, kultūras un sporta departamenta Sporta un jaunatnes pārvaldes

priekšniece, direktora vietniece D.Vīksna

Juhņēviča 67181333

6